  Туспуктэм: Удмуртиысь зоопарклэн пресс-службаез Майя Бывальцева 28-тӥ южтолэзе Удмуртиысь зоопаркысь Камилла балянлы 14 арес тырмиз. Соин валче коӵышлы ческыт сиён сётӥзы. Со сярысь ужъюртлэн пресс-службаез ивортӥз. Балян Ижкаре 8 толэзьем дыръяз вуиз. Сямызъя укылтэм, шудыны яратӥсь но котьмае тодэмез потӥсь. Озьы ик сиськыны туж яратэ: нуналаз 2 килограмм пала скаль сӥль но ӝыны килограмм курег сӥль сие. Тодэ вайытом, Удмуртиысь зоопаркын Гоша гондыр туэ 12 нуналлы вазьгес сайказ но поръяны потӥз. Тегъёс: Зоопарк пӧйшуръёс Удмуртия  